بيصارة

البيصارة ولا بايصار (ف شمال لمغريب) ماكلة مغريبية كاينة فأغلب مناطق المغرب وكاتكال بزاف ف فصل الشتا ويامات البرد. البيصارة كاتدار بالفول ميبس ؤلا الجلبانة ميبسة ؤلا بيهوم بجوج وكاتكال معا لعطرية، الكامون والسودانية، وبزيت العود.

 أصل لكلمة 
كيقول "محمد شفيق" مستشار لملك راحل لحسن ثاني، و أول عميد لمعهد لملكي د التقافة لأمازيغية ف الرباط، بلي كلمة "البيصارة" مشتقة من كلمة «أبيصار» ل هي لفظة مشتركة بين لأمازيغية ولمصرية لقديمة، و كتعرف لبيصارة ف سوس و الحوز باللفظ الأمازيغي «تالخشا» ؤلا «تالخسا».

كلمة "بيصارة" تقدر تكون جات من لفارسية  لي كيتّقصد بيها "ماكلة مصاوبة من لفول".

جوج فرضيات خرين كاينين هوما بلي جات من السمية د مدينة لبصرة ف لعراق، ؤلا من لمصرية لقديمة بيصورو.

 لانتشار 
لبيصارة كاينة ف لمطبخ لمغريبي وحتى ف لمطبخ لمصري، لكن لختلاف كاين ف لمقادير لي كتزاد لفول، لمصريين كيديرو لبيصارة بالنعناع و شبت، وحتى بالملوخية (ماشي لملوخية لمغريبية) و السبانخ، وكيتغمس بالخبز، و ف لمغريب كاتكال بالخبز ولا كتشرب بحال صوبا حسب رغبة، و كاينة لبيصارة حتى ف فلسطين وكدار بالملوخية و بالفلفلة لخضرا و بالشبت وبالعدس لمقشر، و كتعرف ف غزة، و لبيصارة لمغربية و لمصرية و لفلسطينية كيختلفو من ناحية لمكونات لمزيودة ولكن كيتصاوبو بنفس الطريقة.

 تاريخ 
فاش كنرجعو لأطعمة ولأشربة لي كانت ف لأديرة لمصرية ف لعصر لبيزنطي، كنلقاو بلي لبيصارة مدكورة من بين لماكلات لمصرية لي كانو كيقسّيوها لفرايليا بسمية پيسارو "Ⲡⲉⲥⲟⲩⲣⲱ ؤلا ⲑⲉⲥⲟⲩⲣⲱ" وكتعني الفول المطبوخ ب اللغة لقبطية، و باقى حتى ليوم محافضة على سميتها لقبطية.

و ف لقرن 13 ف عهد بني مرين، كنلقاو وصفة لبيصارة لمغريبية مدكورة ف كتاب «فضالة الخوان في طيبات الطعام والألوان» ديال بن رزين التيجيبي لأندلوسي، وكيقول فيها:

 لبيصارة لمغريبية 
مركز|تصغير|لبيصارة لمغريبية

 لمكونات 
 فول منقوع ف لما ليلة كاملة
 معلقة كبيرة ديال لكامون
 معلقة صغيرة ديال لملحة
 6 لفصوص ديال التومة
 زيت الزيتون
 لما

 طريقة تحضير 
 ف طنجرة فوق لعافية، حط لفول، التومة، لما.
 فاش كيغلى، نقص لعافية وحيد الرغوة لمشكلة على السطح ل مدة 10 حتال 15 دقيقة.
 غطي نص طنجرة و خلي كلشي يطيب، حتى يولي لفول رطب.
 صفي لفول بصفاية باش تحصل على عجين فول داير كي لكريمة.
 رجع عجين لفول فوق عافية هادية، و نسمو ب لعطرية. زيد زيت زيتون و حركو مزيان حتى يولي متجانس عاد حيدو من لعافية، و قدمو.

 مصادر 

تصنيف:كوزينة د لمغريب
تصنيف:مقالات فيها مصدر و 3000 بايت
تصنيف:كوزينة عربية